Oppvarming - Enten /eller
Alle stiller seg i en kø foran den som leder aktiviteten. Lederen sier to ord der alle må velge ett av orda. Man velger/tar stilling ved å ta et skritt til den sida som representerer det man velger. Leder kan gjerne legge til og trekke fra ordpara. 
Hund – katt  
Lese – fortelle 
Snakke – lytte  
Synge – danse 
Samtale – gå tur 
 
Kroppen tar stilling 
Se for deg ei linje på tvers av rommet som symboliserer ei tallinje fra 0-6. 0 representerer at man er helt uenig i en påstand. 6 representerer helt enig. Den som leder aktiviteten, leser opp noen påstander og alle markerer hvor enige eller uenige de er, ved å plassere seg på «linja». Leder må gjerne bytte og/eller legge til påstander. 
Prøv å tenke gjennom om påstandene sier noe om sosiale, materielle eller eventuelt diskursive faktorer.  
Jeg liker å lese høyt for barn 
Vi har godt utvalg av barnebøker i barnehagen 
Alle barn i vår barnehage får mulighet til å ha gode samtaler med voksne hver dag 
Barna i vår barnehage har mange felles referanser 
Jeg liker å fortelle eventyr i barnehagen 
Jeg benytter alltid måltidene til å ha samtaler med barna 
Det er vanskelig å få tid til å sette seg ned og lese for barna 
Jeg snakker mest til enn med barn i barnehagen 
I vår barnehage tuller og tøyser vi med språket 
Språkmiljøet i bhg har veldig mye å si for barns språkutvikling 
Vi bruker mange ellinger og regler  
Vi synger hver dag i barnehagen 
Jeg elsker å synge! 
Jeg snakker ofte med barna om det vi leser 
Jeg liker å være med leike 
 
Lokogram: diskursiv, sosial, materiell 
Målet med denne oppgava er å forstå hvordan vi sjøl og andre forstår de tre begrepa i filmen. Ble enige om tre steder i rommet som symboliserer hvert sitt begrep, slik at for eksempel sosiale faktorer er borte ved et vindu, materielle faktorer ved døra og diskursive i et eget hjørne. 
Leder leser opp setningene under og alle går til det stedet i rommet der de tenker setninga hører hjemme. Handler setninga om diskursive, sosiale eller materielle forhold? 
Det er ikke sikkert dere er enige, men det er helt greit! Ta gjerne små pauser og diskuter hvorfor dere tolka setninga til å handle om det ene eller det andre. Målet her er å få en djupere forståelse av hva vi legger i begrepa, og også peke på hvordan begrepa delvis kan overlappe litt. 
Leder må tilpasse setningene slik at de passer til barnehagen og avdelinga der dette skal brukes. 
· Vi har en ansatt som alltid synger masse sanger ved matbordet 
· I lesestund bør barna sitte slik at alle barna ser bildene i bøkene like godt 
· Læreplanen sier at vi skal se på alle språka til barna som en språkressurs 
· Vi har en tursti bak barnehagen som vi bruker ofte og snakker om de tinga vi ser der 
· Vi har mange flerspråklige ansatte i vår barnehage 
· Det er viktig at barna allerede i barnehagen lærer seg gode norske ord så de ikke begynner å bruke så mange engelske ord seinere 
· I samlingsstund forteller vi eventyr ved hjelp av konkreter 
· Vi er ekstra opptatt av å bruke tegn til tale når det blir gitt viktige beskjeder 
· I vår kommune blir vi jevnlig kursa i tegn til tale  

